Men at Work

For den amerikanske filmkomedien fra 1990, se Men at Work (film)

Men at Work var et australsk rockeband stiftet i 1978 i Melbourne som regnes med i New wave-genren (med reggae og pop påvirkninger). Medlemmer i gruppen var Colin Hay (hovedvokalist og gitar), Ron Strykert (gitar), John Rees (bass), Greg Ham (saksofon/fløyte/keyboard) og Jerry Speiser (trommer). De fikk en stor hit i 1982 med låten «Down Under» – en sang som handlet nettopp om Australia. Denne sangen har blitt en uoffisiell nasjonalsang for den yngre delen av Australias befolkning.

Gruppens første album, Business as Usual fra 1981, inneholder «Down Under» og «Who Can It Be Now?». Sistnevnte ble også en stor hit. Begge disse sangene hadde morsomme musikkvideoer som bidro til albumets popularitet. Gruppens andre album, Cargo fra 1983, inneholder to store hits, «Overkill» og «It's a Mistake», som ikke ble en like stor suksess som deres første album. I 1985 slapp gruppen sitt siste album, Two Hearts, men det ble ingen hit, og i 1986 ble gruppen oppløst. Gruppen fant sammen igjen i 1996 og ble på nytt oppløst i 2002. 19. april 2012 ble Greg Ham funnet død i sitt eget hjem, av et hjerteinfarkt.

 Referanser 

 Eksterne lenker 



  VH-1 Where Are They Now? - Men at Work VH-1 then and now mini-dokumentar om Men at Work på YouTube

Kategori:Australske rockegrupper
Kategori:Band etablert i 1978